钦定古今图书集成/理学汇编/学行典/第219卷 > 柳汝林
## 钦定古今图书集成/理学汇编/学行典/第219卷 > 柳汝林

按《常德府志》：“柳汝林，武陵人。年十岁，母病垂危，父亦
抱疾，林以茕茕孺子，进奉二人药饵，毫无倦容。每夜
祷于天，忽遇白发老人告之曰：‘唯割股可以愈亲’。林
祷天割股，杂之群肉以进，父病立愈。母病渐起，复思
前肉，汝林引刀再割，痛不能举，乃以口啮右股肉以
进，父母遂得双愈。闻之有司，给匾奖励。后汝林于除”
夕之夜，偶出门外，得遗金一包，不启封。次早人争献
岁，林独不往。迨至初三，见一人啼哭，询之，乃失金也。
林原封以还，人欲分之，坚辞不受。事闻，当道匾曰“孝
义可风。”